stanford-oval/wikipedia huggingface dataset:
29. syyskuuta
Tapahtumia

61 eaa. – Pompeius juhli 45-vuotissyntymäpäivänään kolmatta voittoaan merirosvoista ja Mithridateen sotien päättymistä.
48 eaa. – Egyptin faarao Ptolemaios XIII surmasi Pompeiuksen Egyptissä.
855 – Benedictus III valittiin paaviksi.
1364 – Satavuotinen sota: Bretagnen perimyssodan päättänyt Aurayn taistelu päättyi englantilaisten voittoon ranskalaisista.
1567 – Ranskan uskonsotien aikana protestanttiset vallankaappausvirkamiehet teurastivat Nîmesissä katolisia pappeja tapahtumassa, joka tunnetaan nykyään nimellä Michelade.
1578 – Espanjalaiset valtasivat Hondurasin pääkaupungin Tegucigalpan.
1714 – Isoviha: Venäläiset kasakat tappoivat yhdessä yössä Hailuodossa noin 800 henkeä.
1717 – Antiguaa (Guatemala) koetteli maanjäristys, joka tuhosi suuren osan kaupungin arkkitehtuurista.
1808 – Suomen sota: Lohtajan aselepo solmittiin ja Toivalan taistelu päättyi ruotsalaisten perääntymiseen.
1829 – Suur-Lontoon poliisitoimi perustettiin.
1833 – Kaksivuotias Isabella II nousi Espanjan kuningattareksi hänen isänsä Ferdinand VII:n kuoltua.
1911 – Italian–Turkin sota alkoi.
1918 – Ensimmäinen maailmansota: Hindenburg-linja murrettiin.
1920 – Ukrainan itsenäisyyssota: Ukrainan sosialistinen neuvostotasavalta solmi aselevon Mahnovštšynan kanssa.
1923 – Palestiinan brittiläinen mandaatti perustettiin.
1938 – Saksa, Yhdistynyt kuningaskunta, Ranska ja Italia solmivat Münchenin sopimuksen. Sopimuksessa sovittiin Tšekkoslovakian sudeettialueen luovuttamisesta Saksalle.
1941 – Holokausti: natsien toimeenpanema juutalaisten joukkomurha alkoi Babyn Jarissa Kiovan lähellä.
1944 – Lapin sodassa käytiin Olhavan taistelu.
1954 – CERNin perustamissopimus allekirjoitettiin.
1957 – perustettiin Rintamamiesten asutusliitto, joka vuonna 1964 muutti nimensä Suomen sotaveteraaniliitoksi.
1957 – Kyštymin ydinonnettomuus.
1971 – Oman liittyi Arabiliittoon.
1976 – Suomessa nimitettiin Miettusen III hallitus.
1979 – Länsi-Saharan sotilaat teloittivat Päiväntasaajan Guinean diktaattorin Francisco Macías Ngueman.
1988 – Nasa laukaisi STS-26:n, ensimmäisen avaruussukkulan, Challengerin onnettomuuden jälkeen.
1990 – Pohjoismaiden suurin konsertti- ja kongressikeskus Tampere-talo vihittiin käyttöön Tampereella.
1994 – Torpin panttivankikriisi Norjassa päättyi, kun poliisin erikoisjoukot ampuivat toisen kaappaajista ja vangitsivat toisen.
2004 – Asteroidi 4179 Toutatis ohitti Maan neljän kuun etäisyydeltä.
2004 – SpaceShipOne suoritti ensimmäisen onnistuneen avaruuslennon.
2007 – Calder Hall, maailman ensimmäinen kaupallinen ydinvoimalaitos, purettiin hallitulla räjähdyksellä.
2009 – Uutisankkuri Eva Polttila jäi eläkkeelle.
2009 – Samoan maanjäristys aiheutti tsunamin, joka tappoi yli 189 ihmistä. Satoja loukkaantui.
2016 – Yhdysvalloissa sattui Hobokenin junaturma, jossa lähijuna törmäsi Hobokenin aseman asemahalliin.
Kuolleita

48 eaa. – Pompeius, Rooman konsuli (s. 106 eaa.)
1560 – Kustaa Vaasa, Ruotsin kuningas (s. 1496)
1833 – Ferdinand VII, Espanjan kuningas (s. 1784)
1867 – Sterling Price, yhdysvaltalainen poliitikko (s. 1809)
1898 – Thomas Francis Bayard (”Thomas F. Bayard”), yhdysvaltalainen demokraattipoliitikko (s. 1828)
1902 – Émile Zola, ranskalainen kirjailija (s. 1840)
1913 – Rudolf Diesel, saksalainen keksijä (dieselmoottori) (s. 1858)
1925 – Léon Victor Auguste Bourgeois, vuoden 1920 Nobelin rauhanpalkinnon saanut ranskalainen poliitikko (s. 1851)
1930 – Bruno Granholm, suomalainen arkkitehti (s. 1857)
1930 – Ilja Repin, venäläinen taidemaalari (s. 1844)
1937 – Ray Ewry, yhdysvaltalainen yleisurheilija (moninkertainen olympiavoittaja) (s. 1873)
1946 – Lida Salin, suomalainen näyttelijä (s. 1885)
1962 – Owe Jonsson, ruotsalainen pikajuoksija (s. 1940)
1964 – Frederick Tootell, yhdysvaltalainen moukarinheittäjä (olympiavoittaja) (s. 1902)
1973 – Ludwig von Mises, itävaltalainen taloustieteilijä (s. 1881)
1979 – Francisco Macías Nguema, Päiväntasaajan Guinean diktaattori 1968–1979 (s. 1924)
1981 – Bill Shankly, englantilainen jalkapallovalmentaja (s. 1913)
1984 – Lauri Viljanen, suomalainen runoilija (s. 1900)
1987 – Henry Ford II, yhdysvaltalainen autotehtailija (Ford Motor Companyn johtaja) (s. 1917)
1988 – Charles Addams, yhdysvaltalainen sarjakuvapiirtäjä, pilapiirtäjä ja Addamsin perheen luoja (s. 1912)
1990 – Ilari Paatso, suomalainen näyttelijä (s. 1943)
1992 – Reino Kalliolahti, suomalainen näyttelijä (s. 1917)
1996 – Geoffrey Wilkinson, vuoden 1973 Nobelin kemianpalkinnon saanut brittiläinen kemisti (s. 1921)
1997 – Roy Lichtenstein, yhdysvaltalainen pop-taiteilija (s. 1923)
2004 – Matti Vanhala, suomalainen talousvaikuttaja, Suomen Pankin johtaja (s. 1946)
2007 – Lois Hooker (”Lois Maxwell”), kanadalainen näyttelijä (James Bond) (s. 1927)
2008 – Hannu Polvi, suomalainen moukarinheittäjä (s. 1948)
2009 – Aune Helinä Kaipainen (”Anu Kaipainen”), suomalainen kirjailija (s. 1933)
2010 – Georges Charpak, vuoden 1992 Nobelin fysiikanpalkinnon saanut ranskalainen fyysikko (s. 1924)
2010 – Greg Giraldo, yhdysvaltalainen stand up -koomikko (s. 1965)
2010 – Bernard Schwartz (”Tony Curtis”), yhdysvaltalainen näyttelijä (s. 1925)
2014 – Erik Hansen, tanskalainen ratameloja (olympiavoittaja ja maailmanmestari) (s. 1939)
2016 – Matti Myrsky, suomalainen oikeustieteen professori (s. 1953)
2016 – Anthony Ryle, brittiläinen lääkäri ja psykoterapeutti (s. 1927)
2016 – Samuli Sarajas, suomalainen lääkäri ja professori (s. 1927
2017 – Philippe Médard, ranskalainen käsipalloilija (olympiamitalisti) (s. 1959)
2017 – Dmitri Smolski, valkovenäläinen säveltäjä (s. 1937)
2019 – Kauko Mikkonen, suomalainen maantieteilijä, Vaasan yliopiston aluetieteen professori (s. 1941)
2020 – Sabah al-Ahmad al-Jabir al-Sabah, Kuwaitin emiiri (s. 1929)
2022 – Keijo Paunio, suomalainen parodontologian professori, Turun yliopiston rehtori ja kansleri (s. 1935)
2023 – Hanna-Kaisa Hämäläinen, suomalainen valokuvaaja ja kuvajournalisti (s. 1975)
Juhlapäiviä

29. syyskuuta on mikkelinpäivän alkuperäinen päivämäärä.
| 0 | 1 | 2 |
| --- | --- | --- |
|  |   Lyhyt tiivistelmä päivästä 29. syyskuuta: |  |
:   Tampere-talo 1547 – Espanjalainen kirjailija Miguel de Cervantes Saavedra (mm. Don Quijote) syntyi.  1911 – Italian–Turkin sota alkoi.  1935 – Yhdysvaltalainen laulaja-lauluntekijä Jerry Lee Lewis syntyi.  1943 – Puolan entinen presidentti Lech Wałęsa syntyi.  1954 – Euroopan hiukkasfysiikan tutkimuslaitos Cern perustettiin.  1990 – Pohjoismaiden suurin konsertti- ja kongressikeskus Tampere-talo vihittiin käyttöön Tampereella.  
Katso myös: kalenteri ~ 28. syyskuuta, 30. syyskuuta
Professori Moriarty

Professori Moriarty. Kuvittaja Sidney Pagetin piirros Strand Magazinessa vuodelta 1893.
Professori James Moriarty on Sherlock Holmes -kirjoissa esiintyvä fiktiivinen henkilö, rikollinen nero, jota on sanottu ”ensimmäiseksi superrikolliseksi”. Conan Doyle esitteli hahmon ensimmäisen kerran tarinassa Viimeinen tapaus, jota Doyle kaavaili alun perin viimeiseksi Sherlock Holmes -tarinaksi, mutta alkoi myöhemmin kirjoittamaan lisää yleisön painostuksesta. Uudemman kerran Moriarty esiintyy Conan Doylen viimeisessä Sherlock Holmes -novellissa Pelon laakso ja kaikkiaan hahmo mainitaan yhteensä viidessä eri Conan Doylen kirjoittamassa Sherlock Holmes -tarinassa. Toisinaan Moriartya on pidetty Sherlock Holmesin arkkivihollisena.
Doyle saattoi käyttää Moriartyn esikuvana Lontoossakin vaikuttanutta rikollista Adam Worthia, jota kutsuttiin Scotland Yardissa ”rikollismaailman Napoleoniksi”. 1800-luvulla Englannissa tunnettiin myös joitakin muita rikollisia, joiden taustoihin liittyi Moriartyn omaama matemaattinen lahjakkuus.
Conan Doyle maalasi Moriartysta kuvan rikosten aivoina, joka johtaa ja suojelee viktoriaanisen Englannin alamaailmaa. Sherlock Holmes päättelee Moriartyn olevan useimpien varsinkin Lontoota piinanneiden tapausten takana, joita kaikkia ei ole edes pystytty selvittämään. Aiemmin Moriarty oli toiminut englantilaisen yliopiston professorina ja julkaissut kirjan asteroidien dynamiikasta, ennen kuin joutui eroamaan yliopiston virastaan hänestä levitettyjen puheiden vuoksi. Autiossa talossa tohtori Watson mainitsee, että Moriartylla oli ainakin yksi veli, joka nosti syytteen Sherlock Holmesia vastaan veljensä kuolemasta.
Fiktiivinen elämäkerta

Sherlock Holmesin elämäkerran mukaan Moriarty toimi nuoren Holmesin opettajana.lähde?
Holmes kuvaili Moriartya Euroopan pahimmaksi rikolliseksi, vaikkei häntä voitukaan yhdistää hänen tekemiinsä rikoksiin. Lopulta Holmes saa kuitenkin tietää Moriartysta ja ryhtyy ”hiljaiseen taisteluun” tätä vastaan. Taistelun tuloksena Moriartyn rikollisryhmä tuhotaan ja muutamaa kätyriä lukuun ottamatta kaikki vangitaan. Moriarty itse pakenee poliisin käsistä kostaakseen Holmesille. Nämä kaksi käyvät lopulta taistelun Sveitsissä Reichenbachin putousten luona, jolloin Moriarty putoaa alas ja kuolee. Holmesinkin uskotaan kuolleen, kuten hahmoon kyllästynyt Doyle alun perin tarkoittikin, mutta myöhemmin selviää, että Holmes vain lavasti kuolemansa.
Fiktiivinen elämäkerta > Fiktiiviset teokset

Tutkielma binomilauseesta (Viimeinen tapaus )
A Treatise on the Binomial Theorem (The Final Problem)
Tutkielma asteroidien dynamiikasta (Pelon laakso )
The Dynamics of an Asteroid (The Valley of Fear)
Sony

| Sony Group Corporation |
| --- | --- |

Tunnuslause:  make.believe
Yritysmuoto:  pörssiyhtiö
Osake:  TYO: 6758 NYSE: SNE
ISIN:  JP3435000009
Perustettu:  7. toukokuuta 1946
Perustaja:  Masaru Ibuka Akio Morita
Toimitusjohtaja:  Kenichiro Yoshida
Puheenjohtaja:  Kazuo Hirai
Kotipaikka:  Minato, Tokio, Japani
Toiminta-alue:  maailmanlaajuinen
Toimiala:  monialayritys
Tuotteet:  viihde-elektroniikka videopelit kamerat tietokonelaitteet
Liikevaihto:   72,349 miljardia $ (2013)
Liikevoitto:   2,448 miljardia $ (2013)
Nettotulos:   458 miljoonaa $ (2013)
Henkilöstö:  146 300 (2013)
Kotisivu:  www.sony.com
Infobox OKVirheellinen NIMI-arvo: 
Sony Group Corporation (jap. ソニーグループ株式会社, Sonī Gurūpu kabushiki gaisha) on japanilainen elektroniikkavalmistaja. Sen perustivat 7. toukokuuta 1946 Masaru Ibuka (井深大 1908–1997) ja Akio Morita (盛田昭夫 1921–1999). Yhtiön tunnetuimpia tuotteita ovat televisiot, PlayStation-pelikonsolit, kannettava musiikkisoitin Sony Walkman sekä U-matic- ja Betamax- videonauhurijärjestelmät. Sonyn omistamat Sony Music Entertainment ja Sony Pictures ovat maailman suurimpia musiikki- sekä elokuva- ja tv-alan yrityksiä.
Historiaa

Yritys kantoi aluksi nimeä Tokyo Tsushin Kogyo (Tokion telekommunikaatiotekniikka). Ensimmäinen kuluttajille suunnattu tuote oli riisinkeitin.
Tokyo Tsushin Kogyon harkitessa länsimaissa käytettävää nimeä etusijalla oli TTK, mutta koska Tokiossa oli jo lähes samanniminen rautatieyhtiö TKK, nimeksi valittiin latinan sanan sonus (ääni) ja englannin sonny (kutsumanimi pojalle) pohjalta Sony. Tuohon aikaan oli outoa, että japanilainen yritys kirjoittaisi nimensä latinalaisella aakkostolla tai edes katakanalla kiinalaisperäisten merkkien sijaan. Akio Morita, toinen Sonyn perustajista, pysyi kuitenkin lujana eikä hyväksynyt nimeen edes toimialaa rajoittavaa määrettä.
Ensimmäisen kerran Sony-nimeä käytettiin vuonna 1955 transistoriradion tuotemerkkinä. Yhtiön nimi muutettiin Sonyksi kolme vuotta myöhemmin.
Vuonna 1949 yhtiö kehitti magneettisen nauhan ja myi vuonna 1950 ensimmäisen nauhurin Japanissa. Vuonna 1957 yhtiö kehitti taskukokoisen radion, ja samalla yhtiön nimi muutettiin Sonyksi. Vuonna 1960 se kehitti ensimmäisen transistoritelevision maailmassa. Vuonna 1961 Sony oli ensimmäinen japanilainen yhtiö, joka noteerattiin New Yorkin pörssissä. Vuonna 1988 Sony laajensi elokuvamarkkinoille ostamalla CBS:n Columbia Recordsin, josta tuli ”Sony Music Entertainment”. Vuonna 1994 pitkäaikainen johtaja Morita ilmoitti vetäytyvänsä eläkkeelle.
Vuonna 2000 Sonyn ja ruotsalaisen Ericssonin matkapuhelinyksiköt yhdistyivät Sony Ericsson -nimiseksi yhteisyritykseksi. Sony osti Aiwan vuonna 2002. EU hyväksyi Sony Music Entertainmentin ja Bertelsmann Music Groupin (BMG) yhdistymisen 20. heinäkuuta 2004. Uudesta yhtiöstä tuli Sony BMG Music Entertainment, ja se hallitsee Universalin kanssa 60 prosenttia maailman musiikkiteollisuudestalähde?.
Sony, Fuji ja Maxell saivat Euroopan komissiolta 75 miljoonan euron sakot videonauhojen kartellista 1999–2002. Sonyn sakkoja korotettiin kolmanneksella sen häirittyä tutkimuksia. Eräs Sonyn työntekijä kieltäytyi vastaamasta kuulusteluissa, kun taas toinen työntekijä silppusi asiakirjoja ratsian aikana.
Maaliskuussa 2008 päättyneenä tilivuonna Sonyn myynti oli 88,7 miljardia dollaria ja sen palveluksessa oli 180 500 henkilöä.lähde?
Vuonna 2016 Sonyn liikevaihto oli yli 75 miljardia dollaria.
Nykyisin Sony on erityisen tunnettu televisioistaan sekä pelikonsoleistaan.
Helmikuussa 2018 Sony ilmoitti toimitusjohtajan vaihtumisesta huhtikuussa: Kenichiro Yoshida korvaa Kazuo Hirain, joka jää yhtiön hallitukseen.
Heinäkuussa 2020 ilmoitettiin Sonyn omistaman Altair Semiconductorin nimen muutoksesta Sony Semiconductor Israeliksi. LTE-teknologiaa valmistavan yhtiön ostosta uutisoitiin vuonna 2016.
Lokakuussa 2021 yhtiö kertoi, että PlayStation 5 -konsolia on myyty 13,4 miljoonaa kappaletta ja peliosasto on yhtiön kannattavin verrattuna musiikkiin tai elokuviin.
Yhtiön tulos

Yhtiön tulos toimialoittain vuoden 2016 kolmannen jakson tilinpäätöksen mukaan:
Mobile Communications: 248,6 miljardia jeniä (2,143 miljardia dollaria)
Game & Network Services: 617,7 miljardia jeniä (5,325 miljardia dollaria)
Imaging Products & Solutions: 167,1 miljardia jeniä (1,441 miljardia dollaria)
Home Entertainment & Sound: 353,4 miljardia jeniä (3,047 miljardia dollaria)
Semiconductors: 233,9 miljardia jeniä (2,016 miljardia dollaria)
Components: 51,4 miljardia jeniä (443 miljoonaa dollaria)
Pictures: 225,2 miljardia jeniä (1,941 miljardia dollaria)
Music: 178,5 miljardia jeniä (1,539 miljardia dollaria)
Financial Services: 319,1 miljardia jeniä (2,751 miljardia dollaria)
Elokuvatuotanto

Sony Pictures Entertainment, johon kuuluu muun muassa:
Columbia Pictures
Tri-Star Pictures
Mandalay Entertainment (vähemmistöosakkaana)
Phoenix Pictures (vähemmistöosakkaana)
Sony Pictures Classics
Columbia-Tri Star Home Video
Metro-Goldwyn-Mayer (20 %)
2waytraffic
Musiikkiteollisuus

Sony Music Entertainment
Columbia Records – populaarimusiikki
Epic Records – populaarimusiikki
Legacy Recordings – harvinaisuudet ja keräilykohteet
Sony Classical – taidemusiikki
Sony Nashville – country
Sony Wonder – lasten ja koko perheen viihde
Videopeliteollisuus

Sony Interactive Entertainment
Autoteollisuus

Afeela 1 – yhteistyössä Hondan kanssa kehitetty täyssähköauto (2025)
Osakkaat

(Marraskuussa 2004)
Moxley and Co. (12,5 %)
Stéphane Béart (10,5 %)
Japan Trustee Services Bank, Ltd. (Trust Account) (5,3 %)
The Master Trust Bank of Japan, Ltd. (Trust Account) (4,2 %)
The Chase Manhattan Bank N.A. London (3,6 %)
State Street Bank and Trust Company (1,3 %)
Sumitomo Mitsui Banking Corporation (0,9 %)
The Bank of Tokyo-Mitsubishi, Ltd. (0,8 %)
SEGA Schweizerische Effekten-Giro AG  (0,8 %)
Clearstream Banking S.A. (0,8 %)
Nichido Fire and Marine Insurance Co., Ltd. (0,8 %)
Tuotteita > Matkapuhelimet

Sony Mobile Communications
Sony Xperia
Tuotteita > Huomattavia tuotteita ja tekniikoita

| 0 | 1 | 2 | 3 |
| --- | --- | --- | --- |
|  Pelikonsolit: PlayStation  PlayStation 2  PlayStation 3  PlayStation 4  PlayStation 5  PlayStation Portable  PlayStation Vita  Kuluttajarobotit: Aibo |  Televisiot: Trinitron  WEGA  Bravia LCD-televisiot  Tietokoneet: SMC-70  VAIO  CLIÉ |  Optinen media: Universal Media Disc  LaserDisc  MiniDisc  Blu-ray  Muistikortti: Memory Stick  Digitaalivideokamerat: Sony DCR-PC330  Digitaalikamerat: Sony a300  Sony ILCE-5000 |  Äänentoisto: Walkman  Discman  ATRAC -pakkaus  Video: U-matic  Betamax  Betacam  Betacam SP  Sony Vegas |
Tuotteita > Galleria

Sony Walkman
Sonyn kannettava MiniDisc-soitin.
Sonyn ministereot MHC-RG222.
Sonyn kamera F828.
PlayStation 2.
PlayStation 3.
Playstation 4
Kirjallisuutta

Grayson, Robert: Sony: The Company and Its Founders.  Abdo Publishing Company, 2013.  ISBN 978-1-61783-335-9  (englanniksi)
Aiko (prinsessa)

| Aiko |
| --- | --- |
 prinsessa Toshi
 Prinsessa Aiko vuonna 2022
Syntynyt:  1. joulukuuta 2001 (ikä 23) Kōkyo, Tokio, Japani
Suku:  Yamato
Isä:  Naruhito
Äiti:  Masako
Aiko, prinsessa Toshi (jap. 敬宮愛子内親王, Toshi no miya Aiko naishinnō) (s. 1. joulukuuta 2001) on Japanin keisari Naruhiton ja tämän vaimon, keisarinna Masakon, ainoa lapsi sekä Japanin edellisen keisarin, Akihiton, pojantytär.
Varhainen elämä

Aikon synnyttyä Japanissa syntyi keskustelua siitä, tulisiko Japanin kruununperimysjärjestys saattaa koskemaan myös naisia. Mikäli kruununperimysjärjestys koskisi myös naisia, Aiko olisi ollut perimysjärjestyksessä toinen, heti isänsä jälkeen. Keskustelu laantui sittemmin, kun keisariparin toiselle pojalle, Fumihitolle, syntyi vuonna 2006 poika, Hisahito.
Ollessaan alakoulussa vuonna 2010 Aiko jättäytyi hetkellisesti pois koulusta, koska joutui koulukiusaamisen kohteeksi.
Koulutus ja edustustehtävät

Helmikuussa 2020 Aikon ilmoitettiin aloittaneen yliopisto-opinnot tokiolaisessa Gakushuin-yliopistossa pääaineenaan japanin kieli ja kirjallisuus. Samassa yliopistossa ovat opiskelleet myös Aikon isä ja isoisä.
Koska Aiko oli isänsä kruunajaisten aikana alaikäinen, hän ei saanut osallistua virallisiin tilaisuuksiin. Prinsessan täyttäessä 20 vuotta hänestä tuli virallisesti keisarillisen perheen aikuinen jäsen. Juhlallisuuksia siirrettiin kuitenkin maaliskuun puoliväliin, koska yliopiston lukukausi oli vielä käynnissä.
Prinsessan ensimmäinen virallinen edustustehtävä oli tammikuussa 2022, kun hän osallistui keisariperheen uudenvuoden juhlallisuuksiin keisariperheen virallisena edustajana. Kolme kuukautta myöhemmin Aiko piti lehdistötilaisuuden, jossa hän vastasi toimittajien kysymyksiin. Hän sanoi uuden roolinsa keisariperheen aikuisena edustajana olevan "melko tiukka". Hän myös sanoi, että hänen avioliittonsa olisi vielä kaukainen tulevaisuudensuunnitelma.
Kun keisari Naruhito piti uudenvuodenpuheensa vuonna 2023, Aiko esiintyi tämän rinnalla muiden keisarillisen perheen jäsenten, muun muassa entisen keisarin Akihiton kanssa.
Kunnianosoituksia

Arvokkaan kruunun ritarikunta (Japani, 2021)
Oskar Bäck

| Oskar Bäck |
| --- | --- |

Henkilötiedot
Syntynyt: 12. maaliskuuta 2000 (ikä 24) Karlstad, Ruotsi
Kansalaisuus:   Ruotsi
Jääkiekkoilija
Pelipaikka:  keskushyökkääjä
Maila:  vasen
Pituus:  189 cm
Paino:  89 kg
Seura
Seura:  Dallas Stars
Sarja:  NHL
Pelinumero:  10
Pelaajaura
Pääsarjaura:  2017–
Aik. seurat:  BIK Karlskoga (Allsv.) Färjestad BK (SHL)
NHL-varaus:  75. varaus, 2018 Dallas Stars
Oskar Bäck (s. 12. maaliskuuta 2000 Karlstad, Ruotsi) on ruotsalainen jääkiekkoilija, joka pelaa NHL-joukkue Dallas Starsissa. Hän on pelipaikaltaan keskushyökkääjä.
Pelityyli

Elite Prospects -sivuston mukaan Bäck on kahden suunnan hyökkääjä, joka suojaa kiekkoa hyvin. Hän on myös fiksu pelaaja, jolla on hyvä pelinlukutaito ja antaa hyviä syöttöjä. Bäck tekee kohtalaisen hyvin pisteitä, mutta hän on sivuston mukaan ennen kaikkea hyvä joukkuepelaaja.
Ura > Seuraura

Bäck on Hammarö HC:n kasvatti. Hän siirtyi kaudeksi 2014–2015 Färjestad BK:n U16-junioreihin, joiden paras pistemies ja syöttäjä Bäck oli U16 Elitissä tehoilla 12+26=38. Kaudella 2015–2016 hän toimi joukkueen varakapteenina. Bäck oli samalla kaudella J18 Allsvenskanissa Färjestadin paras syöttäjä yhdeksällä syöttöpisteellään. Kaudella 2017–2018 hän oli tehoilla 10+22=32 seuran J20-junioreiden toiseksi paras pistemies Mikael Hedlundin jälkeen. Bäck debytoi samalla kaudella myös Färjestadin SHL-joukkueessa, jossa hän pelasi 14 runkosarjaottelua ilman tehopisteitä. Vain 17-vuotias Bäck teki SHL-debyyttinsä runkosarjan avauskierroksella 16. syyskuuta 2017 Linköping HC:tä vastaan. Hän sai ottelussa jääaikaa 8.36 minuuttia.
Dallas Stars varasi Bäckin kolmannella kierroksella 75. pelaajana NHL:n varaustilaisuudessa 2018. Kaudeksi 2017–2018 hän siirtyi vuoden mittaisella sopimuksella Ruotsin toiseksi korkeimmalle sarjatasolle HockeyAllsvenskan-joukkue BIK Karlskogaan. Bäckin ensimmäinen kokonainen kausi miesten peleissä toi 45 runkosarjaottelussa tehot 4+16=20 ja viidessä nousukarsintasarjan ottelussa kolme syöttöpistettä.
Kaudeksi 2019–2020 Bäck palasi vuoden mittaisella SHL-sopimuksella Färjestadiin. Hän teki SHL-uransa avausmaalin 26. lokakuuta 2019 HV71:tä vastaan. Bäckin osuma jäi Färjestadin 3–2-voittoon päättyneen ottelun voittomaaliksi.
Tammikuussa 2025 Bäck teki Starsin kanssa kaksivuotisen ja yhteensä 1,65 miljoonam dollarin arvoisen jatkosopimuksen.
Ura > Maajoukkueura

| Mitalit> Maa:   Ruotsi.Miesten jääkiekko.Alle 20-v. MM-kilpailut  | Mitalit> Maa:   Ruotsi.Miesten jääkiekko.Alle 20-v. MM-kilpailut  | Mitalit> Maa:   Ruotsi.Miesten jääkiekko.Alle 20-v. MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Pronssia | Tšekki 2020 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Pronssia | Venäjä 2018 | jääkiekko |  |
| Ivan Hlinkan muistoturnaus  | Ivan Hlinkan muistoturnaus  | Ivan Hlinkan muistoturnaus  |  |
|  Pronssia | Bratislava 2017 | jääkiekko |  |
Bäck pelasi alle 20-vuotiaiden MM-kilpailuissa vuosina 2019 ja 2020, joista jälkimmäinen turnaus päättyi pronssiin. Hän pelasi myös alle 18-vuotiaiden MM-kilpailuissa vuosina 2017 ja 2018, joista jälkimmäinen turnaus päättyi pronssiin. Bäckillä oli koko vuoden 2017 turnauksen paras aloitusprosentti (75,41%). Valmennus valitsi hänet Ruotsin turnauksen yhdeksi kolmesta parhaasta pelaajasta. Bäck valittiin myös Venäjää vastaan pelatun avausottelun päätteeksi joukkueensa ottelun parhaaksi pelaajaksi.
Bäck pelasi myös alle 18-vuotiaiden Ivan Hlinkan muistoturnauksessa vuonna 2017, jolloin hän voitti pronssia. Bäck pelasi myös World U-17 Hockey Challengessa vuonna 2016, jolloin hän voitti kultaa. Bäck jakoi viidellä syöttöpisteellään koko turnauksen syöttöpörssin voiton joukkuetoverinsa Samuel Fagemon ja Tšekin Tomáš Koblížekin kanssa. Hän on toiminut myös Ruotsin alle 16-vuotiaiden maajoukkueen kapteenina. Yhteensä Bäck on pelannut 30 nuorten ja 43 poikien maaottelua.
Hassu-klovni

| Hassu-klovni (Herschel Krustofsky) |
| --- | --- |

Ensiesiintyminen:  ”The Krusty the Klown Show” (The Tracey Ullman Show)
Ääninäyttelijät:  Dan Castellaneta
Henkilötiedot
Sukupuoli:  Mies
Hiukset:  Vihreät
Ikä:  n. 50
Ammatti:  Televisioklovni
Tärkeimmät sukulaiset:  Isä rabbi Hyman Krustofsky sisko avioton tytär Sophie velipuoli Luke Perry
Hassu-klovni (Krusty the Clown), oikealta nimeltään Herschel Shmoikel Pinchas Yerucham Krustofsky, on kuvitteellinen hahmo piirrossarjassa Simpsonit. Hän on klovni, suositun television lastenohjelman tähti ja kuuluisuus, joka asuu Springfieldissä. Hassu-klovnin ääninäyttelijä on Dan Castellaneta.
Hassu-klovni on yksi niistä harvoista Simpsonien sivuhahmoista, joka oli mukana jo The Tracey Ullman Show’n lyhytfilmeissä ennen nykyisen Simpsonit-sarjan syntyä. Hänet nähtiin ensi kerran lyhytfilmissä ”The Krusty the Klown Show”. Varsinaisessa sarjassa hahmon ensiesiintyminen oli 1. tuotantokauden jaksossa ”Sankarin pää”, tosin jo sitä aiemmissa jaksoissa oli nähty hänen kuvansa erilaisissa esineissä.
Simpsonien luoja Matt Groening on kertonut kehittäneensä Hassu-klovnin parodiaksi Rusty Nails -nimisestä tv-klovnista, jonka ohjelmaa esitettiin hänen lapsuudessaan 1960-luvun Oregonissa paikallisella kanavalla. Dan Castellaneta on puolestaan kertonut Hassun karhean äänen perustuvan näyttelijä Bob Belliin, joka esitti suosittua Bozo-klovnia chicagolaisella tv-kanavalla. Simpsonien hahmoista Hassulla on ollut sarjan aikana yhdeksänneksi eniten dialogia.